ພະທິເບດ ເຜົາໂຕເອງ ປະທ້ວງຈີນ
ອົງການປຸກລະດົມນາໆຊາດເພື່ອທິເບດກ່າວວ່າ ຕໍາຫຼວດໄດ້ທຸບຕີພະສົງ ອາຍຸ 21 ປີອົງນຶ່ງ ຫຼັງຈາກເພິ່ນໄດ້ຈູດໄຟເຜົາໂຕເອງ.
ບັນດາກຸ່ມປົກປ້ອງສິດທິມະນຸດຂອງຊາວທິເບດກ່າວວ່າ ຕຳຫຼວດຈີນທີ່ແຂວງ Sichuan ໄດ້ທັບມ້າງການປະທ້ວງ ແລະປິດລ້ອມວັດແຫ່ງນຶ່ງຫຼັງຈາກພະສົງຊາວທິເບດອົງນຶ່ງໄດ້ຈູດໄຟເຜົາໂຕເອງແລະມໍລະນະ ພາບໃນວັນພຸດວານນີ້ ອົງການປຸກລະດົມນາໆຊາດເພື່ອທິເບດກ່າວວ່າ ຕຳຫຼວດໄດ້ທຸບຕີພະອາຍຸ 21 ປີອົງນຶ່ງ ຫຼັງຈາກເພິ່ນໄດ້ຈູດໄຟເຜົາໂຕເອງໃກ້ໆວັດ Kirty ທີ່ເມືອງ Ngaba ບັນດາກຸ່ມປົກປ້ອງສິດທິມະນຸດເວົ້າວ່າ ພະສົງຈຳນວນຫຼາຍຮ້ອຍອົງແລະພົນລະ ເຮືອນ ໄດ້ພາກັນໂຮມຊຸມນຸມປະທ້ວງໃກ້ໆກັບວັດດັ່ງກ່າວແລະວ່າຕຳຫຼວດໄດ້ປິດລ້ອມບໍລິເວນ ວັດແລະລາດຕະເວນຢູ່ຕາມຖະໜົນຫົນທາງທີ່ຢູ່ໃກ້ຄຽງນັ້ນ ເຈົ້າໜ້າທີ່ຈີນບໍ່ໄດ້ໃຫ້ຄວາມເຫັນໃດໆກ່ຽວກັບເລື່ອງນີ້ ເດືອນມີນາ ແມ່ນຂີດໝາຍຄົບຮອບປີທີ 3 ໃນການປະທ້ວງຢ່າງຮຸນແຮງຕໍ່ຕ້ານການປົກ ຄອງຂອງຈີນຢູ່ໃນທິເບດ